**Aalborg Firmaidræts Gokart afdeling.**

Nørresundby, den 9. september 2012

Årsmøde i Gokartafdelingen søndag den 9. september 2012 på Mou Gokartcenter kl. 12,30.

Følgende deltog i mødet: BILKA- 2, AIM-3, COWI-3, AETS-3, DBIF 3201-4, SHARP-2 personer og Henning Frederiksen. I alt 17 personer.  
   
Dirigent: Henning Frederiksen  
Formandens beretning godkendt med mange input og forslag til forbedringer og ændringer.

Der var ros til Henrik og personalet på Mou Gokartbane for afvikling af løbene. Der var tilfredshed med de ændringer vi vedtog sidste år, og det blev besluttet, at **finalen fremover skal køres på en mandag aften**.

**Til næste år bliver mødetiden sat op fra 30 minutter til 45 minutter før løbet og alle kørerne SKAL møde til tiden - altså senest 45 minutter før løbet**.

**Finalen vil i 2013 blive kørt på en mandag aften i september, da der efterhånden mange som ikke kan om søndagen og i år var det kun 8 hold som havde tid til at deltage i finalen. Placeringen efter de 3 bedste løb afgør startpositionen. Der vil blive kørt Le mans og der skal ikke løbes om startpositionen.**

Der ønskes, at jeg inviterer til inde gokart igen i Svenstrup efter nytår.

Der var ingen af deltagerne, som ønskede at komme i udvalget, men de lovede at undersøge hjemme i klubben, om der var en anden, som kunne være interesseret .

Mødet varede ½ time med stor spørgelyst og debat.

Formand for gokart afdelingen  
Henning Frederiksen  
AALBORG FIRMAIDRÆT